जालंधर। गुरु नानक देव यूनिवर्सिटी (जीएनडीयू) ने वीरवार को बीकॉम द्वितीय वर्ष का परीक्षा परिणाम घोषित कर दिया। इसमें एपीजे की छात्रा रुपाली सूद ने 75.85 फीसदी अंक हासिल करके यूनिवर्सिटी में पहला स्थान हासिल कर धाक जमाई है। प्राचार्य डॉ. सुचारिता शर्मा ने बताया कि कालेज की चार छात्राओं ने यूनिवर्सिटी में बढ़िया स्थान हासिल किया है। इसमें रुपाली ने पहला, शायना मलिक ने 75.28 फीसदी अंक के साथ तीसरा, तानिया अरोड़ा ने 73.28 अंक के साथ 11वां और सोनिया गुप्ता ने 72 फीसदी अंक के साथ 18वां स्थान हासिल किया है। उन्होंने बताया कि कालेज का परिणाम शत प्रतिशत रहा है।